KARI OKTATÓI TELJESÍTMÉNY ALAPÚ DIFFERENCIÁLT BÉREZÉS PÁLYÁZAT


1. Általános meghatározások
a. A Sapientia EMTE vezetősége, az oktatási, kutatási és az egyetem érdekében kifejtett adminisztrációs jellegű
tevékenységek ösztönzése céljából differenciált bérezési rendszert vezetett be.
b. A differenciált bérezési rendszer abban áll, hogy a kiválóan teljesítő oktatók pótbérezésben részesülhetnek.
c. A többletjuttatás értéke minden évben, az erre a célra elkülönített egyetemi szintű költségvetési forrás értéke szerint változhat.
d. A differenciált bérezést megvalósító többletjuttatást pályázat útján lehet elnyerni.
e. A többletjuttatás elnyerése esetén ennek folyósítása egy évig, havi pótlék formájában történik; ez után újra pályázni kell.
f. Az oktatók által végzett konkrét adminisztratív, oktatásszervezési tevékenységek, kiemelkedő oktatási és kutatási eredmények alkalmi, pályázástól független honorálása, prémiumok formájában történhet, amelynek megítélése két szintes: van egy tanszéki és egy Kari Vezetőtanács hatáskörű komponense.

Az oktatói minősítési keretből honorálható adminisztratív jellegű tevékenységek körébe nem számíthatók be a különböző, pótlékkal járó adminisztratív-vezetői funkciókhoz kapcsolódó feladatok - pl. szakkoordinátor, tanulmányi programfelelős, tanszékvezető, tanszékvezető-helyettes stb.
A többletjuttatások számának és értékének meghatározása adott évre, a karok szerint differenciáltan történik. 
A Sepsiszentgyörgyi Karon a havi oktatói teljesítmény alapú differenciált pótlékok összege a jóváhagyott bérezési rendszernek megfelelő, az erre a célra elkülönített egyetemi szintű költségvetési forrás közölt táblázat szerint:

2. A pályázók köre
a. A többletjuttatás elnyerésére a Sapientia EMTE minden határozatlan és meghatározott időre szóló munkaszerződéssel alkalmazott oktatója pályázhat; kivételt képeznek a professzori címmel rendelkezők, akik bérük kiegészítése végett arra vannak biztatva, hogy kutatási pályázatok elnyerésével szerezzék meg azt, iskolát teremtve egyúttal a szakterületükön.
b. Nem jogosultak minősítési pótlékra azon személyek, akiknek saját nyilatkozatuk szerint más intézménynél van a főállásuk
és azok, akik tömbösítve oktatnak.
c. Nem pályázhatnak kari oktatói teljesítmény alapú differenciált pótlék elnyerésére azok az oktatók, akik az adott évre egyetemi szinten Kiválósági oktatási minősítési pótlékot (KOMP) vagy Kiválósági tudományos minősítési pótlékot (KTMP) nyertek el.
d. A döntéshozatali összeférhetetlenség elkerülése végett nem pályázhatnak többletjuttatásra az egyetemi Vezetőtanács
tagjai (rektor, rektorhelyettes, rektori hivatalhoz tartozó intézetigazgató; dékán), valamint a kari elbíráló bizottság tagjai.
e. Csak az a főállású oktató pályázhat, aki maradéktalanul teljesítette oktatási, kutatási és adminisztratív jellegű feladatait,
beleértve a munkaköri leírás, valamint az összes egyetemi és kari szabályzat által előírt kötelezettséget.
f. Kizáró oknak számít, továbbá, a Kari Tanács vagy más kari, illetve intézményi szintű döntéshozó vagy vezető testület által megállapított, az oktatói minőséghez kapcsolódó egyetemi feladat elmulasztása vagy fegyelmi intő odaítélése.
g.  A pályázatok tanszék előtti bemutatása és megvitatása kizáró követelmény. A tanszékgyűlésen készült jegyzőkönyvet

– melyben fel kell tüntetni minden, a pályázatokkal kapcsolatban elhangzó kérdést és megjegyzést – a tanszékvezetők
leadják, az ellenjegyzett pályázatokkal együtt, a Dékáni Hivatalba.
3. A pályázat összeállítása
a. A pályázat anyagának összeállításakor a pályázónak kötelessége mindhárom érintett és vizsgált területen - oktatás, kutatás (alkotás), egyetemépítés- és fejlesztés érdekében való ügyintézés (adminisztráció) - kifejtett tevékenységét számba venni.
b. A pályázati anyagok elkészítése során a pályázó csak az elmúlt 2 naptári évben elért eredményeit fogja bemutatni. A 2024. naptári évre történő pályázat során tehát az oktató a 2022. és 2023. években elért oktatási, kutatási (alkotói) illetve adminisztrációs tevékenységével támaszthatja alá a többletjuttatásra vonatkozó pályázatát.
c. A kutatási munka bemutatási és igazolási eljárása során a pályázó kizárólag olyan eredményeket, munkákat, cikkeket, beszámolókat sorakoztathat fel, amelyek - az adott évekre vonatkozó álláskeretek alapján - összhangban állnak az általa oktatott tantárgyak szakterületével, és amelyek közzététele a Sapientia EMTE megjelölésével történt és be vannak vezetve a KPIOR rendszerbe.
d. A pályázatoknak tartalmazniuk kell a tanszékvezető támogató nyilatkozatát, melyben tanúsítja a pályázatban foglalt
információk hitelességét, valamint azt, hogy a pályázó maradéktalanul ellátta tanszéki feladatait.
4. A pályázatok elbírálása
a. A benyújtott pályázatokat a tanszékvezetők előzetesen ellenőrzik és jóváhagyják. A pályázatok rangsorolására a dékán elbíráló bizottságot nevez ki, amelynek tagjai professzorok vagy olyan docensek, akik nem pályáznak többletjuttatásra. A tanszékvezetők konzultatív joggal részt vehetnek a bizottság ülésén.
b. A kari szempontrendszer kiemelten támogatja azon tevékenységeket, amelyek hangsúlyosan hozzájárulnak az oktatási folyamat minőségének emeléséhez. Ezen tevékenységek esetében, az önértékelőben szereplő pontszámot 1-nél nagyobb szorzóval látja el a minősítési pótlék pályázati lap, az alábbiak szerint:
· 1.2 Egyetemi jegyzetek: Oktatási pótlék pályázati szorzó (OPSZ)=2
· 1.3 Szemináriumok, laborok, tervek, segédanyagai: OPSZ=1.5
· 1.4 Előadások, szemináriumok, tervek oktatási anyagának szerkesztése: OPSZ=1.2
· 1.8 c) Hallgatói tantárgy- és szakversenyekre való felkészítés OPSZ=1.5
d) Hallgatók kérésére bevezetett, javadalmazás nélkül felvállalt, fakultatív tantárgyak oktatása OPSZ=1.5
· 2.1 a) Elismert (a szakmában elfogadott) kiadóknál megjelent, referált könyvek, monográfiák / kézikönyvek: OPSZ=1.5
· 2.1 b) Elismert (a szakmában elfogadott) kiadóknál megjelent könyvfejezetek: OPSZ=1.5
· 2.2 Az Acta Universitatis Sapientiae-ban közölt munkák elbírálása minden oktató számára egyformán történik: OPSZ=2.
Az önértékelő bizonyos részeit a kari szempontrendszer kevésbé tartja relevánsnak az oktatói minősítési pótlék- pályázatra nézve, illetve más esetekben az illető tevékenységet már a megfelelő pótlék javadalmazza, ezért a szorzó, ezen esetekben nulla értékű lesz, az alábbiak szerint (OPSZ=0):
· 1.7 e) Szakkoordinátori tevékenység
· 2.2 i) Kritikák, konferencia beszámolók
· 3.3 Vendégtanári, vagy vendégkutatói meghívás hazai, külföldi elismert egyetemeken
· 3.8 Nemzetközi rendezvények védnöki tisztsége
· 3.9 Tudományos kutatási, szakértői csoportok, tagja
· 3.11 Hazai szakbizottsági tag
· 3.12 Nemzetközi és/vagy hazai tudományos konferencia szervezőbizottsági tag (Kivéve a Sapientia EMTE által
szervezett konferenciákat).
c. A pályázatok érvényesítése a Kari Vezetőtanács feladata.
d. A minősítési pótlék odaítéléséről szóló végső döntés az egyetemi Vezetőtanács hatásköre, amely döntés során az egyetem rektora vétójoggal rendelkezik.

5. A pályázat benyújtásának módja
a. A többletjuttatásért benyújtott pályázatnak tartalmaznia kell:
· Típuskérvényt, melyeket a pályázó oktató kitölt, karok honlapján közzétett formátum szerint.
· Kitöltött Önértékelési lap (Melléklet), amelyben az egyes pontszámokat igazoló publikációk, művek, kutatási munkák és eredmények pontos adatai, hozzáférhetőségei is szerepelnek (letölthető formanyomtatvány szerint, a KPIOR rendszerből generált dokumentumokkal alátámasztva)
b. A benyújtási határidőt, a pályázati feltételrendszert a kar honlapja kiemelten közli.
c. A pályázatok tanszék előtti bemutatása kizáró követelmény.
d. A tanszékvezetők által ellenjegyzett és a tanszék előtt bemutatott pályázatokat elektronikus formában, illetve a tanszékgyűlésen készült jegyzőkönyvet és a tanszékvezető által aláírt típuskérvényt nyomtatott formában a Dékáni hivatalban kell leadni.

6. Egyéb rendelkezések
I. A Kari oktatói minősítési keret elosztása a Tanszékek között, azok pályázati joggal rendelkező oktatói létszámával arányosan történik. Az egyes Tanszékek által - alacsony számú beérkezett vagy érvénytelen pályázatok miatt - fel nem használt keretösszeg a Kari Vezetőtanács hatáskörébe kerül, a szabályzat 1.f. pontjában meghatározott felhasználás végett.
II. Csak azon pályázatok kerülnek elbírálásra, amelyek esetén a Szenátus 1817/2016. 02. 05. határozatának 9. mellékletében megfogalmazott „Oktatók felmérési kritériumai” dokumentum szerint kiszámolt, és a tanszékvezető által tanúsított pontjai az alábbi táblázatban foglalt értékeknél nagyobbak:

	
	Minimális pontszámok oktatói pótlékra leadott pályázat esetén

	Oktatással kapcsolatos tevékenységek
	75 pont
(H28)*

	Tudományos kutatással/művészi alkotással és egyéb szakmai tevékenységgel kapcsolatos eredmények valamint nemzetközi és hazai elismerés
	25 pont
(H74+H112)*

	Akadémiai közösségen belül folytatott, az intézmény fejlesztését szolgáló tevékenység
	20 pont
(H133)*


*- a mellékelt Önértékelési adatlap (xls) cellaszáma
Egy pályázat csak abban az esetben érvényes, ha mindhárom fenti szempont szerint eléri a minimális pontszámot.
A pályázók által kitöltött Önértékelési adatlapokat a tanszékvezetők véglegesítik (ellenőrizve a pontszámokat, kitöltve a H oszlopot „Teljesítés tanszékvezető értékelése szerint”. A „4.13 Kari feladatok teljesítése” (I139) illetve a “4.3 Egyetem/kar/szak arculatának kialakításában kifejtett tevékenység” (H115) pontok ellenőrzése során a tanszékvezető a dékánnal, valamint a „4.14 Egyetemi feladatok teljesítése” (I140) pont esetében a rektorral egyeztet.
III. A tanszékvezetők által jóváhagyott és a II. pontnak megfelelő pályázatokat a szabályzat 4.a. pontja szerint kinevezett
bizottság tanszékenként, pontszám szerint sorrendbe helyezi.
IV. A bizottság feladata, továbbá, a nyertes pályázatok meghatározása, a pontszám szerinti sorrend és a tanszéki keretek figyelembevételével, illetve javaslatot tesz a havi oktatói teljesítmény alapú differenciált pótlékok összegére vonatkozóan, személyenként.
.
